b'\n_START_ARTICLE_\nJ\xc3\xbcri-Ott Salm\n_START_PARAGRAPH_\nJ\xc3\xbcri-Ott Salm (s\xc3\xbcndinud 21. m\xc3\xa4rtsil 1976) on eesti keskkonnakaitse-aktivist._NEWLINE_Salm on \xc3\xb5ppinud Tartu \xc3\x9clikoolis inimgeograafiat. 2012. aastal kaitstud doktorit\xc3\xb6\xc3\xb6s uuris ta seitsmes Eesti soos kogutud 4500 gaasiproovi ning j\xc3\xb5udis j\xc3\xa4reldusele, et Eestis pooleldi ammendatud 100 ruutkilomeetrit turbamaardlaid tuleks kaevandada l\xc3\xb5puni v\xc3\xb5i ennistada taimestik ja veere\xc5\xbeiim. V\xc3\xa4hemalt 2000 hektaril tasuks tema hinnangul turba kaevandamist j\xc3\xa4tkata, ammendades maardla mineraalsete seteteni, n\xc3\xa4iteks savikihini, et k\xc3\xb5rgsoo loomulik teke samal kohal v\xc3\xb5iks taas alata._NEWLINE_Ta oli 2004\xe2\x80\x932012 Eestimaa Looduse Fondi tegevjuht ja juhatuse liige._NEWLINE_Ta valiti 2013. aastal valimisliidu Vabakund ridades Tartu linna volikokku.'